લગ્નપ્રસંંગે લાખો રૃપિયાનો ખર્ચ કરવાને બદલે કર્ણાવતી ક્લબના પૂર્વ પ્રમુખ ગિરીશ દાણીએ પુત્ર સૌમિલ દાણીનાં લગ્ન અત્યંત સાદગીથી કર્યાં. આ અંગે ગિરીશ દાણી કહે છે કે લગ્નપ્રસંગો પાછળ થતો ખર્ચ મારી દૃષ્ટિએ નાણાંનો વેડફાટ જ છે. લગ્ન પહેલાં સૌમિલે જ સામેથી મને કહ્યું, “મારાં લગ્ન સાદાઈથી કરીને લગ્નમાં વાપરવાની રકમ ગરીબોને દાનમાં આપી દેજો.” પુત્રવધૂ ડો. અર્પિતાએ પણ સાદગીથી લગ્ન કરવાના સૌમિલના સૂરમાં સૂર પુરાવ્યો. તેથી લગ્ન અત્યંત સાદગીભર્યા માહોલમાં ભાવનગરના તલગાજરડા ખાતે મોરારિબાપુના આશ્રમમાં સંપન્ન થયાં. મોરારિબાપુએ અમારી વાત વધાવી લીધી અને કહ્યંુ, “તમે આશ્રમમાં આવો ગામમાં વરઘોડો હું કાઢીશ. દાનમાં સૌથી વધુ રકમ અત્યંત ગરીબ ઘરની દીકરીઓનાં લગ્ન માટે આપી. ઉપરાંત કેટલીક રકમ અમદાવાદના નાણાંના અભાવે આગળ ભણી ન શકતા ગરીબ વિદ્યાર્થીઓને આપી. દાનનો આંકડો જાહેર કરવાનું તેમણે ટાળ્યું હતું. તેમના મતે દાન હંમેશાં ગુપ્ત રાખવુંં જોઈએ.